Kas sind on varem kahandatud?
Ei. Olen tahtnud saada vaid suuremaks, mitte väiksemaks.
Küll sa avastad, et see kogemus on jube.
Mis asja?
Tahtsin öelda „jube äge“.
Vabandust. Mind on ehk liiga mitu korda kahandatud.
„Jube äge“.
„Jube“ on see, kui tagasi suureks muutud, aga selle pärast muretseme hiljem.
Kas tead, mis mesilastega toimub?
Sest mina ei tea.
Kas räägiksid uuesti, Jane? - Jah, söör.
Töömesilased hakkasid äkitselt kaduma oma pesadest kogu maailmas.
Töölised koguvad toitu, hoolitsevad mesilasema eest,
toidavad lapsi ja kaitsevad pesa.
Aga nüüd on nad haihtunud.
Jah, täpselt seda tahtsingi öelda.
Ja teadlased pole kindlad põhjuses, millega tulete mängu teie.
Teie missioon on selle laevaga kahaneda,
mesilaste kolooniasse siseneda ja uurida, miks mesilased kaovad.
Kas võtate missiooni vastu?
Ma ei kuule teid!
Olgu, David, võtame veidi rahulikumalt.
Minu arust oli hea.
Näed? Hallhabemele meeldib.
Olgu, lase käia.
Ma ei kuule teid!
Jah, söör!
Hops pardale ja mesilasi päästma!
Kümme, üheksa, kaheksa,
seitse, kuus, viis,
neli, kolm...
Kaks, üks, null! - ...kaks, üks, null.
Kahandusaeg. - Kahandusaeg.
Toimis vist. Oleme mesilasesuurused.
Mis lõhn see on?
Te pole lihtsalt mesilasesuurused, vaid ka mesilase lõhnaga.
Ühe suhtlusvahendina kasutavad mesilased lõhna,
mida see laev suudab teha...
Taganege parem!
Vabandust, mesilase lõhn ajab mind aevastama.
Pole viga.
Alustame missiooni.
Õnn kaasa.
Maailm sõltub teist!
Märkasime mesilast. Järgneme vaatlemiseks.
Mesilane maandus lillel. Käivitan hõljumisrežiimi.
Mida mesilane teeb?
Sööb ja korjab.
Lähen vaatan lähemalt. - Lahe.
Mesilased joovad lille nektarit, mis on omamoodi suhkrujook...
oma imilontidega. Sedasi.
Sedasi?
Aga nad koguvad ka lille õietolmu toiduks.
Neil on selleks kotikesed jalgadel. - Nagu korduvkasutatavad ostukotid?
Täpselt. Nad viivad need oma...
Jah, Hallhabe. Oma mesilaspessa.
Oot, ta lahkub.
Raputama võib hakata.
Läheneme pesale.
See on „i-mee-ilus“.
Uskumatu, eks?
Mesilased ehitavad pesi kaitseks, toidu hoidmiseks ja laste kasvatamiseks.
Mis see oli? - Mis see ka poleks, on see teie kohal.
Kiil.
Meie suunas tuleb!
Kas teadsid, et kiil on üks mesilaste peamisi murdjaid?
Jah, teadsin küll.
Aita õige, David! Kiil tahab meid ära süüa.
Seal on midagi teoksil. - Sure!
Jaa!
Millie, mis toimub? - Kurtis viskab kividega mesilaspesa.
Mida?
Kurtis viskab kividega...
Ei, Jane! Oota!
Jane, ma tulen!
Kellelgi tuleb pahandus.
Jah! Põmaki!
Üritage seda nõelata. Aidaa, mesilased!
Ei, see on ende kodu!
Mesilased on meie sõbrad!
Ilma mesilasteta taimi peaaegu polekski.
Ja ilma taimedeta poleks meid.
Ja nende mesilasteta poleks Jadiel nõelata saanud.
Mina ka mitte. Ai!
Nad nõelavad vaid siis, kui kaitsevad üksteist või oma kodu,
mida sa hävitad!
Mida iganes.
Kutsume õpetaja. - Aega pole.
Ettevaatust!
Jane'il tuleb nii suur pahandus.
Pelgalt mesilased ju!
Olgu, ma näen teid!
Halloo?
Üks hetk!
Ei, vabandust. Seda ütlesin ma... Vahet pole.
Jah. Kuidas saan aidata?
Mida ta tegi?
DIREKTORI KABINET
Jane?
Jah?
Mida sa pidasid silmas sellega, et mesilasteta poleks taimi
ja seetõttu ka meid?
Taimed vajavad paljunemiseks õietolmu,
mida peaaegu kõigi jaoks kannavad laiali mesilased.
Ilma mesilasteta... - Poleks meid.
Jane. - Härra Harrison.
Ma käisin just õe kabinetis.
Su kergenduseks on Kurtis terve. Ta sai vaid paar korda nõelata.
Aga Apis mellifera?
Kas see on mesilaste teaduslik nimetus?
On jah.
Ma kutsusin kahjuritõrje... - Kahjuritõrje?
Aga mesilased ei teinud midagi valesti.
Kuule, Jane, Kurtis sai mitu korda nõelata...
See oli enesekaitse. Muidu poleks nad nii teinud.
Tere, hr Harrison?
Mesilased nõelavad vaid juhul, kui üks neist või pesa on hädas.
Ja oligi.
Tänan, David. Sinuga räägin peagi.
Hr Lee õpilane Billy keeldub ikka potil käimast.
Dawn, mul on siin käed tegemist täis.
Hr Leel on ka.
Kutsu eestkostja.
Ma tulen hetke pärast.
Ma helistasin su emale.
Ta tuleb siia, et saaksime olukorda arutada.
Jane?
Jane, oled kombes?
Ei.
Ma ei kuule sind!
David, me ei saa. Plindris oleme.
Mesilased on ka.
Äkki saame nende kohta infot, tänu millele hr Harrison neid ei hävitaks?
Seda kuulda tahangi! Kas olete valmis tagasi minema?
Jah, söör. - Peate missiooni lõpule viima.
Peame selgitama välja, miks töömesilased kaovad.
Aga kuidas me kiili eest põgeneme,
et pessa pääseda ja mesilastega toimuvas selgust saada?
Ehk on aeg lõhna abil abivägesid kutsuda?
Enne kui su ema saabub.
Käivita sissetungijahäire lõhn.
Haistan abivägesid.
Nad haistsid appikutset.
Jah!
Vabanesime!
Liiga kiiresti kukume!
Miks need mesilased ei liigu?
Nõelamise järel nad surevad.
Mida? Aga see tähendab...
Nad teevad kõik, et üksteist kaitsta.
Üsna kohutav kaitse.
Naaseme mesilaspesa juurde.
Läheneme sissepääsule.
Käivita sõbralõhn. Muidu peavad nad ehk meid kiskjaks.
Ja nõelavad meid, kuni surevad.
Ma ikka ei saa sellest üle.
Mesilased elavad suurtes kolooniates. Üks ema, tuhanded töölised ja paar leske.
Vaid üks tüdruk?
Tegelikult on kõik töölised tüdrukud.
Vaid üksikud mesilased on poisid ja neil astelt pole.
Sul on õigus. Kõik töömesilased ongi kadunud.
Ning meie tulime põhjust ja lahendust leidma.
Ta naasis! - Kiil?
Ei, veel hullem. Härra Harrison.
Ning ta on su emaga.
Siitkaudu.
Tere, Jane'i ema.
Niisiis, Jane, ma viisin kurssi...
Mis sul arus oli? - Ma lihtsalt...
See polnud küsimus. - Üritasin päästa...
Kas kasvatasin su sedasi probleeme lahendama?
Kui tohiksin vaid... - Mitte praegu, David.
„Vähim, mida teha saan, on rääkida nende eest, kes ise ei suuda.“
Jane Goodallist võime hiljem rääkida, sest tema pole praegu siin.
Tööle ei hiline tema, vaid mina.
Tahan öelda, et Jane'i abil mõistsin mesilaste tähtsust.
Ilma nendeta... - Tänan, David.
Ema, Kurtis kavatses nad tappa.
Ja sa peaksidki neid kaitsma,
oma sõnadega, mitte kätega.
Palun vabandust.
Ära palu vabandust minult.
Palu vabandust...
Mis tema nimi ongi? - Kurtis, K-tähega.
Küllap on ka tema plindris.
Mesilaspesa asjatult ja julmalt ründamise tõttu?
Selline käitumine pole ju ometi siin lubatud, Casey.
Sul on õigus. Ma räägin järgmisena temaga.
Las Jane teeb seda.
Nii saab ta sõnadega kaitsmist harjutada.
Õppimisvõimalus. Mulle meeldib.
Võtan su pärast karistustundi peale.
Vabandust, et pidid siia tulema.
Pole viga. Näib, et mesilased vajasid su abi.
Vajavad siiani.
Kullake, kerge on vihastuda.
Raske on õppida kasutama seda viha, sinus peituvat tuld,
teistel meelte muutmiseks.
Arvad, et kui Kurtist tõukad, siis ta enam mesilasi kividega ei viska?
Ei. - Täpselt.
Ma armastan sind.
Hoia maadlemine minu jaoks. Olgu?
Kunagi võin sind võita.
Hei, Jane. Tead, et mesilaste aitamiseks
on mõned lapsed koolidesse mesilaid ja veeanumaid pannud?
Vaata, kui armas!
Väike mesilane kümbleb.
Mida te siin teete?
Ootasime su karistustunnist vabanemist.
Peame missiooni lõpule viima.
Aitäh.
Isver, Hallhabe, vaata teda!
Mitu korda sind nõelati?
Vabandust, et sind tõukasin.
Mesilaste päästmist ma ei kahetse.
Aga ma siiski poleks pidanud sind tõukama, seega mul on kahju.
Mind nõelati kolm korda,
Jadieli neli korda.
Mu halvim koht on siin.
See oleks valus.
Kord nõelati mul nägu.
Tõesti? - Jah, siin.
Ma olin viiene või kuuene ja tahtsin pesa seest näha.
Mesilastele aga ei meeldinud see ja nad nõelasid, enne kui midagi nägin.
Nad arvasid, et tahan haiget teha. - Jah, nad on vastikud.
Võivad olla, aga vaid selleks, et oma sõpru kaitsta,
nagu sina Jadieliga. - Ma võitnuksin, kui sa ei tõuganuks.
Mesilaste vastasena võidavad inimesed alati.
Võitlus on ebaaus. Seetõttu kolooniad surevadki.
Kas lõpuks pesa seest nägid?
Omal moel. - Omal moel?
Kui hästi sa ette kujutad?
Mina temaga ei mängi.
Ette kujutades saad näha asju, mille peale pole sa varem tulnud.
Näiteks seda, et sõbruned isikuga, kellega eri meelt olid.
Või et tegelikult vajab su kaitset asi, mida hävitada üritasid.
Kas räägime ikka mesilastest?
Ka mina olen segaduses.
Lihtsalt pane silmad kinni ja kujuta ette.
Ma ei suuda seda uskuda.
Kus me oleme?
Mesilaspesas olevas laevas, üritamaks mesilaste kolooniat aidata.
Seda teetegi mänguväljakul kisades ja ringi joostes?
Jah.
Nad ehitasid kõik selle?
Aga kus on mesilased, kui see on nende pesa?
Seda üritamegi välja selgitada.
Töömesilased on kogu maailmas kadumas ja keegi ei tea põhjust.
Ilma töölisteta mesilaste lapsed nälgivad ja ilma lasteta...
Poleks kolooniat.
Poleks kolooniat, poleks mesilasi, poleks õietolmu...
Poleks friikaid?
Sul on õigus. Mesilased tolmeldavad kartuleid.
Krõpse poleks ka? - Jällegi õigus.
Peaksite midagi tegema.
Me üritame, aga selle mure lahendamiseks vajame kõigi abi.
Hoidke kinni.
Miks on need teistsugused?
Skannin.
Laadin üles, David.
Vähe suhkrut. - Nad söövad suhkrut?
See on õiemahlas. Muud nad põhimõtteliselt ei söögi.
Miks nad siis seda juurde ei too?
Hea küsimus.
Äkki sellepärast, et õisi pole enam nii palju?
Kui linnad kasvavad... - On õistaimedele vähem kohti.
Mistõttu mesilased kaovad.
Sellepärast neid polegi.
Seetõttu ongi iga koloonia tähtis.
Teil on pärdik?
Šimpans.
See pole kõik! - Mis see oli?
Kiil on tagasi! - Ja lendab mesilasema poole!
Peame mesilasema aitama.
Iga koloonia on tähtis. Eks?
Jah. Aga minu kord on juhtida.
Valmistuge rammimiskiiruseks.
Pea meeles, tõukamisest pole abi.
Jaa, ma mäletan.
Ta vajab meie abi!
Kas laev saab mesilasema lõhna teha?
Tõepoolest.
See toimib!
Jaa! - Jaa!
Jaa!
Tubli, Jane! Tubli, Kurtis! Tubli, Hallhabe! Tubli, mina!
Mis nüüd saab? - Meid süüakse ära.
Vau. Mesilaste elu pole kerge või mis?
Pole jah. Seetõttu nad teavadki, et koos töötades ollakse tugevamad.
HILLCRESTI KAHJURITÕRJE
Kahjuritõrje!
Kuhu sa lähed? - Koos töötades oleme tugevamad, eks?
Teeme võidu direktori kabinetini.
Minu võit! - Peame kahjuritõrje peatama!
Palun ärge tapke mesilasi ära. - Aga nägite ju, et mina võitsin?
Koridoris jooksmist? Jah, seda nägin.
Palun, härra Harrison.
Tühista kahjuritõrje.
Jah! Viska viis! - Ära tegime!
Päästsime mesilased!
VALERIE MORRISE ALGKOOL
Ta tundub õnnelik.
Tema veeanum pole veel valmis.
Ta ei nõela, eks? - Mitte juhul, kui sa teda ei sega.
Veidi kõdi on.
Teie mõte oli ju mesilastele lilled istutada?
Minu mõte polnud.
Noh...
Suminal tööle siis!
Võime istutada siia ja Hallhabeme juurde. Jah.
Ka siin on hea koht. - Hallhabe aitab ka?
Tubli, Hallhabe!
Aidake mesilasi päästa.
Oota, olen peaaegu valmis. - Ootan.
Ja miks me lilleseemneid, mulda ja savi vajame?
Melanie Kirby palus tuua.
Need olevat üllatuse jaoks.
Jumaldan üllatusi.
Ainult mitte õudseid.
Nagu too kiil.
Ta saabus!
Tere, Melanie. - Tere, Jane. Tere, David.
Aitäh, et meile mesilastest räägid.
Meil on kõik, mida soovisid.
Oot. Ka su taga on päris mesilased?
Jah. See on vaatlustaru, millega õpetan inimestele mesilaste kohta.
Mesilased ronivad kärje peal ringi, hoolitsevad oma õdede-vendade ja ema eest.
Las ma näitan lähemalt. - Kas mesilaslaps sünnib?
Tegelikult on see uus täiskasvanu.
Ta oli väike vastne, kes koorus munast.
Ja mesilasema muneb iga päev tuhandeid mune.
Tööd on vist kuhjaga.
Tal on põetajad, kes aitavad lapsi toita.
Põetajad? Kas arstid on ka?
Mesilased hoolitsevad üksteise eest.
Mitu korda oled töö käigus nõelata saanud?
Mitte nii palju, kui arvata võiks.
Siin hoian ma mesilasi.
Nii veider ja lahe. - Jah.
Mesilased nõelavad vaid ohtu tajudes või kodu kaitstes.
Vaadake seda. Mul on justkui mesilastest habe.
Nad on mulle üle 25 aasta õpetanud, mida teha,
seega ärge seda ise proovige. - Ära muretse. Ma ei proovi.
Millal tekkis soov mesilasi aidata?
Ema julgustusel töötasin vabatahtlikuna Lõuna-Ameerikas
mesinike ja farmeritega ning sain neilt palju õppida.
Mul on tänu Ameerika põliselanikest esivanematele koha ja eesmärgi tunne.
Tore on teadmisi edasi anda ja kogemustest uue põlvkonna mesinikele lugusid rääkida.
Miks on lugude rääkimine tähtis?
Sest nii me õpime. Nii õpetavad mesilased üksteist.
Nad on looduse parimad jutuvestjad.
Nad on lisaks ka jutuvestjad?
Mida küll mesilased ei suuda? - Jutuvestjad oleme kõik
ja räägime lugusid erineval moel.
Mesilased räägivad oma lugusid toiduga, mis nende abil kasvab. Vaadake.
Õietolmu ja nektarit kogudes viivad nad õietolmu ühelt taimelt teisele.
Selle abil saab taim vilja kasvatada.
Kas me ei saakski mesilasteta elada?
Tõepoolest. Kogu pildilolev toit sõltub mesilastest.
Mistõttu peame kaitsma neid selle eest, mis neile liiga teeb.
Mis see täpselt ongi?
Las ma näitan järgmist.
Kujutame asja ette nelja P-na.
Parasiidid, patogeenid, puudulik toitumine ja pestitsiidid.
Parasiidid on kahjurid, kes võivad mesilasi kahjustada
ning levitada patogeene, mis on tõved ja viirused,
haigestades mesilasi.
Ja puudulik toitumine on siis, kui mesilastel napib õisi.
Pestitsiidid on tegelikult väga kanged kemikaalid,
mida kasutatakse osade parasiitide vastu,
aga samas võivad need ka mesilasi mürgitada.
Ja mesilaste kombel koos töötades saame neid aidata. Siin on inimesed aitamas.
MO Hivesi rajaja Marion Spence Pierson
teeb lastega linnas vabale maale tarusid ja aedu.
Ja siin on Danielle Klein ja ta tütar Izzy,
kes harivad kogukondi mesilaste tähtsuse teemal.
Mida nad teevad? - Seemnepalle.
Kohalikke lilli istutades saab mesilasi aidata.
Ja teie saate ka teha neid asjadest, mida tuua palusin.
Seemnepalli tehakse järgmiselt. Alustuseks võtke veidi mulda
ja siis lisage seemneid.
Sedasi? - Jaa, just nii.
Siis lisage märga savi
ja rullige täpselt nii.
Ning ongi seemnepall valmis.
Võite visata neid igale poole, kus on mulda, et lilli kasvaks.
Nii? - Valmis!
Need on võrratud.
See on nii lahe.
Võime paluda koolis kõigil seda teha. - Fantastiline idee.
Suur tänu, et meile mesilastest rääkisid.
Võtke aga heaks.
Ja pidage meeles, et ka teie lood on tähtsad.
Ja rohkem lilli istutades aitate mesilastel omi lugusid rääkida.
Tšau!
Tšau, Melanie! - Tšau, Melanie!
Lähme seemnepalle viskama.
Oota mind! - Ootan!
Tõlkinud Silver Pärnpuu